**Ăsta-i neamul românesc**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ăsta-i neamul românesc

...

Popor hrănit doar cu minciună,

Prostie și fanfaronadă,

Lingușitor ce cântă-n strună

Și dă repede din coadă,

Pas cu pas ajuns cireadă,

Asta-i nația română!

...

Patriotismul de paradă

E-a neamului boală comună

În țara ajunsă ca o pradă

Gata să se descompună

Oricui să i se supună

Și să-i dea iute din coadă!

...

Iar cei care-l cârmuiesc,

Specialiști în luat și strâns,

Nimic nu mai prețuiesc

Și parcă nu le e de-ajuns,

Demni de milă și de plâns,

Ca tot ce este românesc!